b'\n_START_ARTICLE_\nJovan Jovanovi\xc4\x87 Zmaj\n_START_SECTION_\nBiografia\n_START_PARAGRAPH_\nVa n\xc3\xa9ixer a Novi Sad en una fam\xc3\xadlia acomodada i va acabar l\'escola prim\xc3\xa0ria a la ciutat, i l\'escola secund\xc3\xa0ria a Pressburg (avui Bratislava), despr\xc3\xa9s d\'aix\xc3\xb2 va estudiar a Ofenpesth (Budapest), Praga i Viena._NEWLINE_D\'especial import\xc3\xa0ncia per a la seva educaci\xc3\xb3 liter\xc3\xa0ria i pol\xc3\xadtica,  va ser el seu viatge a Viena, on va con\xc3\xa8ixer a Branko Radi\xc4\x8devi\xc4\x87, que era el seu major model po\xc3\xa8tic. Tamb\xc3\xa9, a Viena va con\xc3\xa8ixer a Svetozar Mileti\xc4\x87 i \xc4\x90ura Jak\xc5\xa1i\xc4\x87._NEWLINE_Despr\xc3\xa9s d\'acabar els estudias del dret, el 1860 Zmaj torna a Novi Sad i com un dels col\xc2\xb7laboradors m\xc3\xa9s propers a Mileti\xc4\x87, es va convertir en un empleat de la magistratura de Novi Sad. All\xc3\xad va con\xc3\xa8ixer a la seva futura esposa, Ru\xc5\xbea Li\xc4\x8danin (Ru\xc5\xbea significa "rosa"). Aquest amor i una vida familiar feli\xc3\xa7 van inspirar a Zmaj a escriure el cicle (col\xc2\xb7lecci\xc3\xb3) de poemes "\xc4\x90uli\xc4\x87i" (de la paraula turca G\xc3\xbcl, que significa rosa)._NEWLINE_No obstant aix\xc3\xb2, el treball en el magistrat no li agradava, per la qual cosa va renunciar al seu treball i es va dedicar a l\'obra liter\xc3\xa0ria. Llavors va comen\xc3\xa7ar a escriure una revista liter\xc3\xa0ria, "Javor" (Aur\xc3\xb3) i un peri\xc3\xb2dic sat\xc3\xadric, "Komarac" (Mosquit)._NEWLINE_El 1838 es va traslladar a Budapest, on va treballar a Matica srpska i tamb\xc3\xa9 va treballar de supervisor de Tekelijanum._NEWLINE_El 1864 va comen\xc3\xa7ar amb el diari sat\xc3\xadric Zmaj, i aquest terme s\'acabar\xc3\xa0 convertint en una part del seu nom. _NEWLINE_El seu sobrenom "Zmaj" (Zmaj, en cir\xc3\xadl\xc2\xb7lic "\xd0\x97\xd0\xbc\xd0\xb0\xd1\x98", significa "drac") prov\xc3\xa9 de 3 de maig. El 3 de maig va publicar el seu primer poema; va escriure malament la data ometent el punt despr\xc3\xa9s del nombre (a S\xc3\xa8rbia despr\xc3\xa9s del nombre ordinal s\'escriu el punt) i la gent ho va llegir com si estigu\xc3\xa9s escrit en cir\xc3\xadl\xc2\xb7lic (3 de maig en cir\xc3\xadl\xc2\xb7lic s\'escriu "3. \xd0\xbc\xd0\xb0\xd1\x98" i sense punt era "\xd0\x97\xd0\xbc\xd0\xb0\xd1\x98" que significa drac)._NEWLINE_El 1870, Zmaj va completar els seus estudis de medicina, per\xc3\xb2 va tornar a Novi Sad, on va comen\xc3\xa7ar la seva pr\xc3\xa0ctica m\xc3\xa8dica. Nom\xc3\xa9s en tornar va ser colpejat per la trag\xc3\xa8dia familiar: els seus fills i despr\xc3\xa9s la seva dona van morir de tuberculosi._NEWLINE_D\'aquesta trag\xc3\xa8dia familiar va sorgir una s\xc3\xa8rie de poemes eleg\xc3\xadacs publicats sota el nom "\xc4\x90uli\xc4\x87i uveoci"._NEWLINE_Tamb\xc3\xa9 solia dibuixar, i un dibuix seu de l\'emblema de l\'Associaci\xc3\xb3 S\xc3\xa8rbia liter\xc3\xa0ria s\'ha mantingut a la portada de tots els llibres publicats per aquesta instituci\xc3\xb3 fins avui dia._NEWLINE_Va morir l\'1 de juny de 1904 a Sremska Kamenica._NEWLINE_En honor a Jovan Jovanovi\xc4\x87 Zmaj, se celebren actualment els "Jocs infantils de Zmaj" (serbi: Zmajeve de\xc4\x8dje igre), un dels festivals m\xc3\xa9s important per als nens a S\xc3\xa8rbia i la regi\xc3\xb3 de Novi Sad._NEWLINE_La ciutat de Sremska Kamenica portava el nom Zmajeva Kamenica (Kamenica de Zmaj), en el seu honor._NEWLINE_Des de l\'any 1990 l\'escola secund\xc3\xa0ria m\xc3\xa9s antiga a Novi Sad porta el nom Gimnazija "Jovan Jovanovi\xc4\x87 Zmaj".\n_START_SECTION_\nObra liter\xc3\xa0ria\n_START_PARAGRAPH_\nAlgunes de les influ\xc3\xa8ncies molt importants en la poesia de Zmaj s\xc3\xb3n la poesia popular, la can\xc3\xa7\xc3\xb3 ciutadana, els rom\xc3\xa0ntics alemanys, la poesia oriental, el poeta hongar\xc3\xa8s Petofi, etc. _NEWLINE_Va escriure molt poca prosa: unes hist\xc3\xb2ries curtes, de les quals la m\xc3\xa9s famosa \xc3\xa9s una llegenda po\xc3\xa8tica, titulada "Vidosava Brankovi\xc4\x87", i una obra de teatre d\'humor "\xc5\xa0aran". La resta de la seva obra liter\xc3\xa0ria \xc3\xa9s en poesia._NEWLINE_Les dues millors col\xc2\xb7leccions dels seus poemes s\xc3\xb3n "\xc4\x90uli\xc4\x87i", que parla d\'una vida familiar feli\xc3\xa7, i "\xc4\x90uli\xc4\x87i uveoci", que parla del dolor pels seus estimats. Un gran nombre dels seus poemes s\xc3\xb3n humor\xc3\xadstics i infantils. Van ser impresos en diversos diaris i revistes, i tamb\xc3\xa9 van ser publicats en dues edicions d\'obres completes: "Pevanija" i "Druga Pevanija". Les darreres col\xc2\xb7leccions publicades s\xc3\xb3n "Snohvatice" i "Devesilje"._NEWLINE_A m\xc3\xa9s de la revista "Zmaj", editava el diari sat\xc3\xadric "\xc5\xbdi\xc5\xbea" i "Starmali". Des de 1880 fins a la seva mort va publicar la revista infantil "Neven", que va ser la millor revista infantil d\'aquesta \xc3\xa8poca.\n_START_SECTION_\nCan\xc3\xa7ons infantils\n_START_PARAGRAPH_\nZmaj \xc3\xa9s el creador de la poesia s\xc3\xa8rbia per als nens i el seu representant m\xc3\xa9s gran._NEWLINE_El que no es pot negar el talent po\xc3\xa8tic del Zmaj.  \xc3\x89s probablement l\'escriptor de can\xc3\xa7ons infantils serbi m\xc3\xa9s important. I fins avui els nens a les escoles aprenen els seus poemes de mem\xc3\xb2ria. L\'amor innat pels nens, especialment despr\xc3\xa9s de la mort dels seus fills, li van encoratjar a escriure per als nens._NEWLINE_En les can\xc3\xa7ons dels nens inclou tota la inf\xc3\xa0ncia des del bressol fins a l\'adolesc\xc3\xa8ncia, amb tot el que pertany al m\xc3\xb3n dels nens: jocs i joguines, animals, actitud cap als adults, etc. El poeta fa broma amb ells, desperta la seva imaginaci\xc3\xb3 i el m\xc3\xa9s important - un nen que llegeix poesia pot aprendre a separar el bo del mal i el lleig de la bellesa d\'una manera immediata i agradable. Alguns poemes no contenen una lli\xc3\xa7\xc3\xb3, per\xc3\xb2 tots s\xc3\xb3n interessants, creatius, divertits, com un joc de nens._NEWLINE_Pocs a S\xc3\xa8rbia s\xc3\xb3n els que no han escoltat els poemes amb les quals moltes generacions van cr\xc3\xa9ixer, tals com: Pa\xc4\x8dija \xc5\xa1kola, Materina maza, Pesma o Maksimu, Konjanin, Ded i unut i altres, aix\xc3\xad com una s\xc3\xa8rie de trencaclosques, endevinalles, que Oncle Jova, com els nens l\'anomenaven, creava per a ells. _NEWLINE_Els seus poemes van donar una galeria rica i diversa de personatges infantils. _NEWLINE_La seva expressi\xc3\xb3 \xc3\xa9s f\xc3\xa0cil, simple, senzilla i accessible als nens i al mateix temps atractiva per als adults.\n_START_SECTION_\nTreball de traducci\xc3\xb3\n_START_PARAGRAPH_\nZmaj tamb\xc3\xa9 era traductor de l\'hongar\xc3\xa8s, rus, alemany, franc\xc3\xa8s, llat\xc3\xad, polon\xc3\xa8s i txec. Sobretot tradu\xc3\xafa la literatura hongaresa i especialment els poemes de poeta hongar\xc3\xa8s Sandor Petefija. Entre molts altres poemes, va traduir el poema "El cavaller Joan" (en serbi "Vitez Jovan").'